L-avukat u l-kandidat tal-Partit Nazzjonalista Joseph Grech se jkun qiegħed joħroġ għall-elezzjoni ta' President tal-Kumitat Eżekuttiv tal-partit. Grech bħalissa huwa l-President tal-MŻPN u din l-elezzjoni għandha ssir il-ġimgħa d-dieħla. F'post fuq Facebook il-President attwali tal-Kumitat Eżekuttiv Alex Perici Calascione stqarr li hu ffirma n-nominazzjoni ta' Grech. Perici Calascione qal li ilu jsegwi lil Grech għal dawn l-aħħar snin u hu konvint li jekk ikun elett jagħraf imexxi l-Kumitat Eżekuttiv b'għerf, dinjità, maturità u kompetenza. Huwa kompla jgħid li t-terminu tiegħu fit-tmexxija tal-Kumitat Eżekuttiv ma kienx mill-aktar faċli. L-avukat Perici Calascione saħaq li qiegħed jikkonċentra fuq oqsma oħra fi ħdan il-Partit Nazzjonalista. Grech qal li laqa' l-istedina li għamillu l-Kap tal-Partit Nazzjonalista Bernard Grech biex ikun parti mill-viżjoni ta' tiġdid tal-PN. Graham Bencini mistenni joħroġ għall-elezzjoni tal-Kumitat Amministrattiv li bħalissa għandu lil Carm Mifsud Bonnici bħala president. .td_uid_3_60f97f96c3450_rand.td-a-rec-img{text-align:left}.td_uid_3_60f97f96c3450_rand.td-a-rec-img img{margin:0 auto 0 0}